РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  06

от заседание на Комисия ”Професионална квалификация, информационни технологии и статистика” на ВСС,
проведено на 10.02.2015 г.

Днес, 10.02.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев
ЗАМ. ПРЕДСЕДАТЕЛ:     Мария Кузманова
	         ЧЛЕНОВЕ:	Елка Атанасова 
		Юлия Ковачева
		Галина Карагьозова
		Даниела Костова 
		Михаил Кожарев - отсъства

На заседанието присъстваха експертните сътрудници към комисията: Светослав Неделчев –  началник отдел "ИОВСС", Мирослава Чирпъкова – и.д. директор на дирекция „ИТСС” при АВСС, Румяна Тодорова – старши експерт-статистически анализи.

1. ОТНОСНО: Писмо от председателя на Софийски окръжен съд относно финансово обезпечаване на договор за поддръжка на Системата за управление на съдебни дела и на портала на Софийски съдебен окръг.

2.ОТНОСНО: Писмо от председателя на Районен съд гр. Ботевград с искане за даване на съгласие за сключване на договор за доставка на услуги по поддръжка на програмния продукт Система за управление на съдебни дела и на портала на Софийски съдебен окръг.
Присъединява към т.1 и т.2 от дневния ред
Писмо от председателя на Районен съд гр. Ихтиман относно даване съгласие за сключване договор за поддръжка на Системата за управление на съдебни дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. ВЪЗЛАГА на и.д. директор дирекция „Информационни технологии и съдебна статистика”  да изиска от „Смарт системс 2010“ ЕООД ценова оферта за  внедряване на информационна система АСУД в съдилищата от съдебен окръг София – област, миграция на данни от информационна система СУСД и извършване на начално обучение.
	
3.ОТНОСНО: Извлечение от протокол № 6/04.02.2015 г. на комисия „Бюджет и финанси” относно искане от председателя на Софийски районен съд за закупуване на софтуер за резервно копиране и възстановяване на виртуализирани приложения и данни.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
3.1. Връща писмото на председателя на Софийски районен съд за подробно мотивирано искане и окомплектоване с оферти за софтуера за резервно копиране и възстановяване на виртуализирани приложения и данни и подробни мотиви. 

4.ОТНОСНО: Извлечение от протокол № 6/04.02.2015 г. на комисия „Бюджет и финанси” относно искане от председателя на Районен съд гр. Бяла Слатина за закупуване на модул „Съдебен призовкар” към деловодна система САС „Съдебно деловодство”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Да изиска от председателя на Районен съд гр. Бяла Слатина да представи:
- информация за функционалността на модул „Съдебен призовкар” към деловодна система САС „Съдебно деловодство” – колко призовки се очаква да улеснят връчването и отразяването на с този модул
- данни за натовареността на съда и целесъобразността за закупуване на този модул
- технически параметри на модула и какво модулът конкретно спестява като усилие.

5.ОТНОСНО: Предложение от председателя на Районен съд гр. Харманли за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. НЕ ВЪЗРАЗЯВА да бъдат осигурени средства за закупуване на 4 броя компютърни конфигурации, след представяне на оферти за исканата техника.

6.ОТНОСНО: Искане от председателя на Районен съд гр. Бургас за поетапна подмяна на компютърната техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	6.1. Целесъобразно е осигуряване на средства за закупуване на РАМ памет на стойност 2 600.00 лв. за Районен съд гр. Бургас.
	6.2. Изпраща решението на комисия „Бюджет  и финанси” на ВСС, по компетентност.
	6.3. Отлага разглеждането на искането за подмяна на компютърната техника в Районен съд гр. Бургас, в съответствие с взетото решение по протокол  44 от 17.10.2012 г., т.3.

7.ОТНОСНО: Искане от председателя на Административен съд гр. Кърджали за осигуряване на средства за закупуване на специализиран сървър от нисък клас, 15 броя акумулаторни батерии за персонални UPS устройства и вентилаторен блок с термостат за сървърен шкаф.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	7.1. Отлага разглеждането на искането за закупуване на специализиран сървър от нисък клас в Административен съд гр. Кърджали, в съответствие с взетото решение по протокол  44 от 17.10.2012 г., т.3.
7.2. Целесъобразно е осигуряване на средства за закупуване на вентилаторен блок с термостат за сървърен шкаф в размер на 200.00 лв. и 15 броя акумулаторни батерии за персонални UPS устройства в размер на 522.00 лв. 
	7.3. Изпраща решението по т. 7.2. на комисия „Бюджет  и финанси” на ВСС, по компетентност.

8.ОТНОСНО: Извлечение от протокол № 6/04.02.2015 г. на комисия „Бюджет и финанси” относно искане от председателя на Окръжен съд гр. Пазарджик за осигуряване на средства за закупуване на 2 броя компютри и 2 броя монитори. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Целесъобразно е осигуряване на средства за закупуване на 1 компютър, съобразно утвърдените лимити по протокол № 18/29.04.2014 г., в размер до 700.00 лв. за Окръжен съд гр. Пазарджик.
	8.2. Изпраща решението на комисия „Бюджет  и финанси” на ВСС, по компетентност.

9.ОТНОСНО: Писмо от председателя на Окръжен съд гр. Благоевград със запитване относно „Карта на съдебен преводач” и специализиран софтуер за мониторинг на дейността на съдебните преводачи.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Във ВСС е създадена работна група за изготвяне на „Карта на съдебен преводач” и специализиран софтуер за мониторинг на дейността на съдебните преводачи, която ще излезе с решение след обобщаване на искана от окръжните и районните съдилища.
9.2. Да се уведомят председателите на всички съдилища, че са предприети действия във връзка с „Карта на съдебен преводач” и специализиран софтуер за мониторинг на дейността на съдебните преводачи.

10.ОТНОСНО: Писмо от Главния секретар на Министерство на правосъдието във връзка с успешно приключил проект „Подобряване организацията на работа на Централния регистър на юридическите лица с нестопанска цел, в ефективна координация с окръжните съдилища”, с приложени 30 броя рекламни брошури.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение писмо от Главния секретар на Министерство на правосъдието във връзка с успешно приключил проект „Подобряване организацията на работа на Централния регистър на юридическите лица с нестопанска цел, в ефективна координация с окръжните съдилища”.
10.2. Приложените рекламни брошури в писмото от Главния секретар на Министерство на правосъдието във връзка с успешно приключил проект „Подобряване организацията на работа на Централния регистър на юридическите лица с нестопанска цел, в ефективна координация с окръжните съдилища” да се изпратят на председателите на окръжните съдилища.

11.ОТНОСНО: Писмо от Главния секретар на ВСС във връзка с предложение от Министерство на правосъдието за определяне на представител в работна група за актуализация и промени на текстове в законопроектите за изменение и допълнение на ЗСВ, ГПК, НПК и АПК.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение писмото от Главния секретар на ВСС във връзка с предложение от Министерство на правосъдието за определяне на представител в работна група за актуализация и промени на текстове в законопроектите за изменение и допълнение на ЗСВ, ГПК, НПК и АПК.
12.ОТНОСНО: Доклад от Мирослава Чирпъкова – и.д. директор на дирекция „ИТСС” при АВСС за дейността на Работна група, учредена с решение на ВСС по протокол № 58/08.12.2014 г., доп. т. 1.
Мирослава Чирпъкова – и.д. директор на дирекция „ИТСС” при АВСС докладва устно за дейността на Работна група експерти към учредена с решение на ВСС по протокол № 58/08.12.2014 г., доп. т. 1.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	12.1. ПРИЕМА Доклада на Мирослава Чирпъкова – и.д. директор на дирекция „ИТСС” при АВСС за трудностите/проблемите за забавяне на работата на групата експерти към учредена с решение на ВСС по протокол № 58/08.12.2014 г., доп. т. 1 за приемане работата на ДЕКСТРО ГРУП ООД и СМАРТ СИСТЕМС 2010 ЕООД по системата за случайно разпределение на делата.
	Сериозни недостатъци в предложения от г-н Кодинов софтуер.
	Дезинтересиране на част от експертите от Работната група и не участват на заседанията.
	12.2. Доклад в горния смисъл да се изпрати на Соня Найденова – представляващ ВСС, с оглед наличието на договор между ВСС и с оглед вземане на мерки за изпълнение на договора между ВСС и разработчиците.
	12.3. Да се уведомят членовете на Работната група, учредена с решение на ВСС по протокол № 58/08.12.2014 г., доп. т. 1  за следващото заседание чрез ръководителите на съответните ведомства, с оглед активно участие.
	12.4. За допълване решението на ВСС след приключване на работата по техническото задание за софтуер за случаен избор, заданието да бъде подложено на оценка от утвърдени от ЕК експерти.

13.ОТНОСНО: Уведомление за предстоящо ползване на платен годишен отпуск на Румен Георгиев -член на ВСС и председател на КПКИТС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	13.1. Приема за сведение уведомлението за предстоящо ползване на платен годишен отпуск на Румен Георгиев -член на ВСС и председател на КПКИТС.
ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ